Autoritățile locale din Peru au anunțat că cel puțin 19 persoane și-au pierdut viața, în urma a două accidente de microbuz.
Primul accident a avut loc luni dumineața, în regiunea Pasco, respectiv centrul. Zece persoane au murit și 16 au fost rănite într-o coliziune cu o remorcă-tractor. Al doilea accident anunțat de autoritățile locale a avut loc în noaptea de duminică spre luni, în regiunea Ancash, din vest. Alte nouă persoane și-au pierdut viața și șase au fost rănite, după ce microbuzul în care se aflau a căzut într-o râpă.
Peru este cunoscut pentru accidentele frecvente cauzate de viteza excesivă, a stării precare a drumurilor, a lipsei de semnalizare şi a lipsei de control din partea poliţiei. Conform Ministerului Transporturilor, 3.138 de persoane și-au pierdut viața anul trecut, în accidente de circulaţie în ţară, conform AGERPRES.
Un accident similar s-a petrecut anul trecut, când un autocar care transporta 40 de persoane a căzut într-o prăpastie, dintr-o regiune a masivului andin. 16 persoane au murit în acel accident, iar alte 25 și-au pierdut viața la sfârşitul lunii aprilie în condiții similare.